stanford-oval/wikipedia huggingface dataset:
Ala-Lylyjärvi (Juupajoki)
Vesistösuhteet

Järvi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Leppähampaanjoen valuma-alueella (35.75), jonka Sahajoen valuma-alueeseen (35.756) se kuuluu. Järven vedenpinnan korkeus on 122,2 metriä mpy. Ala-Lylyjärvi on Ellinojan (tai Ellinjoen) pääjärvi, jonka kautta latva-alueen vedet virtaavat Hulippaaseen ja siitä Sahajokeen. Tärkein tulo-oja on Ylä-Lylyjärven laskuoja, joka tuo myös Iso-Karvian vedet mukanaan. Pohjoisrantaan laskee Murojärvestä sen laskuoja ja Kalliojärvestä toinen oja, jotka yhtyvät ennen Ala-Lylyjärveen tulemistaan. Merkittävä vaikutus järven ravinnetilaan on ojitetun Lylysuon laskuvesillä. Ellinoja lähtee lähtee pitkän lahden pohjukasta ja laskee 2,4 kilometrin päässä Hulippaaseen. Joelle tulee sillä välillä pudotusta 5,2 metriä.
Luontoarvoja > Vedenlaatu

Järvestä otetaan vuosittain vesinäytteitä Lylyn kylän jätevedenpuhdistamon velvoitetarkkailuna, joka on alkanut vuonna 1988. Järven valuma-alueen yläpuollisen karun metsäalueen valunta ei tuota sen järviin kuormitusta ja sen vedenlaatu onkin hyvä. Puhdistamolta tulevien vesien laskennallinenkin vaikutus on järviveden kokonaisfosforipitoisuuteen alle 1 mikrogrammaa litrassa vettä (µg/l) ja kokonaistyppipitoisuuteen vain 69 µg/l. Järven rehevöityminen johtuu haja-asutuksen ja ojitetun Lylysuon kuormituksesta, joka voimistuu ajoittain runsaiden sateiden aikana.
Ala-Lylyjärvi on matala ja runsashumuksinen järvi. Sen vesi on lievästi hapanta ja sen vesi on talvisin lievästi rehevää ja kesäisin rehevää. Järven vesi lämpötilakerrostuu kesäisin ja talvisin sen syvänteeseen. Syvänteen alusvesi on loppukesäisin hapetonta ja hapettomissa oloissa pohjalta vapautuu veteen fosforia sisäisen kuormituksen takia. Järven happitilanne on talvisin kesäaikaa parempi, vaikka silloinkin alusvedessä on happipitoisuuden alenemista. Veden klorofyllipitoisuus, joka osoittaa levien määrää, on ollut kesäisin korkea. Veden hygieeninen laatu on ollut hyvä. Järven virkistyskelpoisuus luokitellaan hyväksi, mutta vedenlaatua heikentävät yllä mainitut puutteet.
Luontoarvoja > Kalasto

Järven kalalajisto on monipuolinen ja lajien runsaussuhteet ovat tasapainossa.
Historiaa

Vielä vuoden 1964 peruskartassa järven nimenä oli ”Iso Lylyjärvi”, mutta seuraavassa vuoden 1979 kartassa luki jo ”Ala-Lylyjärvi”. Pohjoisrannasta lakkautetulta koululta tuleva penger puuttui vielä vuoden 1964 kartasta, mutta se on merkitty jo 1979 karttaan.
Andy Bell (laulaja)

| Andy Bell |
| --- | --- |
 Andy Bell esiintymässä Delamere Forestissa, Britanniassa 1. heinäkuuta 2011.
Henkilötiedot
Koko nimi:  Andrew Ivan Bell
Syntynyt: 25. huhtikuuta 1964 (ikä 60) Peterborough, Englanti, Yhdistynyt kuningaskunta
Muusikko
Taiteilijanimi:  Andy Bell
Aktiivisena:  1985–
Tyylilajit:  synthpop, pop, dance
Soittimet:  laulu
Yhtyeet:  The Void, Dinger, Erasure
Levy-yhtiöt:  Mute Records, Sanctuary Records
Aiheesta muualla
Kotisivut
  [ Muokkaa Wikidatassa ] [ ohje ]  
Andrew Ivan ”Andy” Bell (s. 25. huhtikuuta 1964 Peterborough, Englanti, Yhdistynyt kuningaskunta) on brittiläisen synthpop-yhtye Erasuren laulusolisti.
Vuonna 1985 Depeche Moden ja Yazoon taakseen jättänyt Vince Clarke haki lehti-ilmoituksella laulajaa uuteen projektiinsa. Numerolla 41 auditioinut Bell tuli valituksi ja saman vuoden syyskuussa Clarken ja Bellin muodostama synthpop-yhtye Erasure julkaisi ensimmäisen singlensä ”Who Needs Love Like That”. Vuoteen 2007 mennessä Erasure on myynyt yli 14 miljoonaa äänitettä maailmanlaajuisesti.
Laulajauransa ohella Bell on osallistunut lukuisiin AIDS- ja HIV-tutkimusta tukeviin hyväntekeväisyyskampanjoihin ja 14. joulukuuta 2004 hän tiedotti julkisuuteen olleensa vuodesta 1998 tietoinen omasta HIV-positiivisuudestaan.
Bell julkaisi sooloalbumin Electric Blue vuonna 2005.
Aiheesta muualla > Muissa Wikimedia-projekteissa

Kuvia tai muita tiedostoja aiheesta Andy Bell (laulaja) Wikimedia Commonsissa
Aiheesta muualla > Wikimedian ulkopuolella

Andy Bellin viralliset sivut
Andy Bellin viralliset MySpace-sivut
Erasuren viralliset sivut
(301552)

| (301552) 2009 GA3> Löytäminen |
| --- | --- |
Löytäjät:  M. Ory
Löytöaika:  14. huhtikuuta 2009
Kiertoradan ominaisuudet
Keskietäisyys Auringosta:  2,74 AU
Pienin etäisyys Auringosta:  2,50 AU
Suurin etäisyys Auringosta:  2,98 AU
Eksentrisyys:  0,088
Kiertoaika Auringon ympäri:  1656 päivää 4,53 vuotta
Inklinaatio:  5,39°
Fyysiset ominaisuudet
Läpimitta:  1–3 km
Pyörähdysaika:  ? h
Absoluuttinen kirkkaus:  16,3
(301552) 2009 GA3 (kirjoitetaan myös (301552) 2009 GA3) on Marsin ja Jupiterin välisellä alueella, asteroidivyöhykkeellä eli päävyöhykkeellä Aurinkoa kiertävä pikkuplaneetta eli päävyöhykkeen asteroidi. Sen löysi M. Ory vuonna 2009. Koska 2009 GA3:n absoluuttinen magnitudi (H) on 16,3; sen läpimitta on todennäköisesti välillä 1–3 kilometriä.
Amanda Redman

Amanda Redman
Amanda Redman (s. 12. elokuuta 1957 Brighton, East Sussex, Englanti) on englantilainen näyttelijä. Parhaiten hänet tunnetaan tv-sarjasta Ryhmä Pullman, jossa hän näytteli rikoskomisario Sandra Pullmania. Hän on ollut BAFTA-ehdokkaana tv-sarjasta At Home with the Braithwaites. Redman on voittanut myös Cholotrudis Award -palkinnon sivuosastaan elokuvassa Sexy Beast (2000).
Yksityiselämä

Amanda Redman on ollut kaksi kertaa naimisissa. Hän avioitui pitkäaikaisen poikaystävänsä Damian Schnabelin kanssa, syyskuussa 2010. Hän oli naimisissa näyttelijä Robert Glenisterin kanssa vuosina 1984–1992. Liitosta syntyi yksi tytär, Emily Glenister (s. 1987), joka myös on näyttelijä.
Aiheesta muualla

Amanda Redman Internet Movie Databasessa. (englanniksi)
Amanda Redmanin haastattelu (englanniksi)
Étienne Jodelle

| Étienne Jodelle |
| --- | --- |
 Étienne Jodelle
Henkilötiedot
Syntynyt: 1532
Kuollut: 1573 (40–41 vuotta)
Kansalaisuus:  Ranska
Ammatti:  näytelmäkirjailija
Kirjailija
Äidinkieli: ranska
Tuotannon kieli: ranska
Pääteokset:  Cléopâtre captive (1552)
Aiheesta muualla
Löydä lisää kirjailijoitaKirjallisuuden teemasivulta
Étienne Jodelle (1532–1573) oli ranskalainen näytelmäkirjailija ja Plejadien jäsen. Hän kirjoitti 1552 murhenäytelmän Cléopâtre captive, joka oli ensimmäinen klassiskaavainen ranskalainen tragedia. Näytelmä esitettiin Pariisissa kuningas Henrikin ja hovin edessä, ja se saavutti suuren menestyksen. Jodellen toinen murhenäytelmä Didon se sacrifiant (1558) on saanut aiheensa Aeneis-runoelmasta. Näiden molempien tragedioiden kypsymättömästä oppilasasusta huolimatta Jodelle on tarjonnut muodossa ranskalaisen klassillisen taidedraaman esikuvan. Sen tunnusmerkkejä ovat vanhan ajan historiasta lainattu aihe, kuorot, "yhteydet", yksinkertainen toiminta, jako näytöksiin ja kohtauksiin ja harvalukuinen näyttelijäkunta. Jodelle alkoi myös käyttää aleksandriinirunomittaa, josta tuli ranskalaisen tragedian runomitta. Jodellen teokset Œuvres ilmestyivät 1574 ja 1583. Uuden painoksen julkaisi Charles Marty-Laveaux 1868–1870.
Aiheesta muualla

Kuvia tai muita tiedostoja aiheesta Étienne Jodelle Wikimedia Commonsissa
(29075)

| (29075) 1950 DA |
| --- | --- |
 (29075) 1950 DA. Arecibon observatorion tutkakuva.
Löytäminen
Löytäjä:  Carl A. Wirtanen
Löytöpäivä:  22. helmikuuta 1950
Muut nimet:  1950 DA
Fyysiset ominaisuudet
Massa:  4 teragram
Halkaisija:  1,3  km
Pyörähdysaika:  2,1216 h
Albedo:  0,07
Absoluuttinen magnitudi:  17,0 , 17,1  ja 17,28
Kiertorata
Kiertokohde:  Aurinko
Eksentrisyys:  0,50790 , 0,5080217  tai 0,5082299236101318
Inklinaatio:  12,175 astetta, 12,16957 astetta tai 12,16995544465309 astetta
Keskianomalia:  52,77541 astetta tai 45,28287938775122 astetta
Kiertoaika:  2,21 vuotta ja 808,2917120677636 vuorokautta
Periapsis:  0,8355799 au ja 0,8351065658651282 au
Apoapsis:  2,561 au ja 2,561222759398932 au
Radan isoakselin puolikas:  1,6984081 au ja 1,69816466222336 au
Aiheesta muualla
Minor Planet Center
JPL Small-Body Database
(29075) 1950 DA on yli kilometrin kokoinen maan lähelle tuleva asteroidi. Sillä on korkein tunnettu riski impaktiin eli Maahan kohdistuvaan törmäykseen. Mahdollisesta vaarasta huolimatta törmäys on epätodennäköinen; eri tutkijat ovat arvioineet riskiksi noin 0–0,33 prosenttia. Ilman ratamuutoksia asteroidi tulisi lähelle Maata 16. maaliskuuta 2880.
Alun perin 1950 DA:n havaitsi Carl A. Wirtanen 23. helmikuuta 1950. Se löydettiin uudelleen vuonna 2000.
Törmäyksen sattuessa 1950 DA saisi aikaan suunnattoman kraatterin. Ilmakehään jäävä pöly saattaisi peittää Auringon varsin pitkäksi aikaa, kenties jopa vuosiksi.
Amanda Righetti

Amanda Righetti vuonna 2009.
Amanda Righetti (s. 4. huhtikuuta 1983 St. George, Utah, Yhdysvallat) on yhdysvaltalainen näyttelijä. Hänet tunnetaan parhaiten televisiosarjasta Mentalist, jossa hän näytteli agentti Grace Van Peltiä. Hänet tunnetaan myös televisiosarjoista Reunion, O.C., Aloha Havaiji ja C.S.I. Righetti on näytellyt lyhytelokuvassa Matter (2008).
Yksityiselämä

Amanda Righetti on naimisissa elokuva-alalla toimivan Jordan Alanin kanssa. He saivat ensimmäisen lapsensa tammikuussa 2013. Righetti on nuorin kahdeksasta lapsesta, hänellä on kuusi siskoa ja yksi veli. Hän vietti lapsuutensa Las Vegasissa.
Aiheesta muualla

Amanda Righetti Internet Movie Databasessa. (englanniksi)
Amanda Righettin kotisivut
Amanda Righetti CBS:n sivuilla
And the Lefthanded

| And the Lefthanded> Tiedot |
| --- | --- |
Toiminnassa:  1994–
Tyylilaji:  rock
Kotipaikka:  Helsinki
Jäsenet:  Timo Kaukolampi, Laulu, basso   Mikko Viljakainen, Urut, theremin   Hannu Anttilainen, Rummut  
Entiset jäsenet:  Larry Guitar, Kitara (1994–1999) 
Infobox OKNimi-testi OK: 
And The Lefthanded on suomalainen vuonna 1994 perustettu rockyhtye. Yhtye tunnettiin aiemmin nimellä Larry and the Lefthanded, mutta kitaristi Larry Guitarin erottua yhtyeestä vuonna 1999 nimi muutettiin nykyiseen muotoon. Jäsenistä Mikko Viljakainen ja Timo Kaukolampi tunnetaan myös Op:l Bastards -yhtyeestä.
Diskografia > Larry and the Lefthanded

Diabolika (1996,  Texicalli Records)
Quantum Rider (1998,  Jupiter/Texicalli)
In the Kingdom of Shadows (2004,  Lefta Records)
Diskografia > EP:t

Larry and the Lefthanded (1994,  Trash Can Records)
From 0°–20° to 40°–116° and Back (1995,  Trash Can)
And the Lefthanded (2002,  Ellet Records)
Diskografia > Singlet

”Älä peräänny!!” (1995, mukana M.A. Numminen)
”All Alright! (1995, Trash Can/Demolition Derby)
”Johnny the Void (1997, Bad Afro/Trash Can)
”Dance Me Me” (1997, Texicalli)
”Dagger of Love” (1997, Texicalli)
”Walking on Mirror” (2000, Lefta)
Diskografia > Kokoelmilla

Guitarmania – The Future of Finnish Rock’n’Roll Volume 1 (1995,  Stupido Twins)
Aiheesta muualla

Yhtyeen MySpace-sivu
And the Lefthanded PhinnWebissä
Finnmusic.net
(385185)

| (385185) 1993 RO> Löytäminen |
| --- | --- |
Löytäjät:  D. C. Jewitt,  J. X. Luu
Löytöaika:  14. syyskuuta 1993
Kiertoradan ominaisuudet
Keskietäisyys Auringosta:  39,27 AU
Pienin etäisyys Auringosta:  31,52 AU
Suurin etäisyys Auringosta:  47,02 AU
Eksentrisyys:  0,197
Kiertoaika Auringon ympäri:  89887 päivää  246,10 vuotta
Inklinaatio:  3,72°
Fyysiset ominaisuudet
Läpimitta:  92 km
Pyörähdysaika:  ? h
Absoluuttinen kirkkaus:  8,4
(385185) 1993 RO on keskimäärin Neptunusta kauempana Aurinkoa kiertävä pikkuplaneetta eli transneptuninen kohde. Se kiertää Kuiperin vyöhykkeellä ja kuuluu plutinoihin. 1993 RO:n löysivät D. C. Jewitt ja J. X. Luu 14. syyskuuta vuonna 1993. Kohde oli ensimmäinen kääpiöplaneetta 134340 Pluton itsensä jälkeen löydetty plutino. 1993 RO on kooltaan pieni, sillä sen läpimitta on todennäköisesti vain noin 92 kilometriä.
53 Kalypso

| 53 Kalypso |
| --- | --- |

Löytäminen
Löytäjät:  R. Luther
Löytöaika:  4. huhtikuuta 1857
Kiertoradan ominaisuudet
Keskietäisyys Auringosta:  2,620 AU
Pienin etäisyys Auringosta:  2,086 AU
Suurin etäisyys Auringosta:  3,154 AU
Eksentrisyys:  0,204
Kiertoaika Auringon ympäri:  1548,736 päivää (4,24 vuotta)
Keskiratanopeus:  18,21 km/s
Inklinaatio:  5,153°
Fyysiset ominaisuudet
Läpimitta:  115,4 km
Massa:  1,6×1018 kg 
Albedo:  0,040
Pinnan lämpötila:  alin: ? keski: ~172 ylin: ?
53 Kalypso on tumma päävyöhykkeen asteroidi, joka muistuttaa rakenteeltaan hyvin paljon kääpiöplaneetta Cerestä. Sen löysi Robert Luther 4. huhtikuuta 1858. Asteroidi on nimetty kreikkalaisen mytologian hahmon, Kalypson, mukaan.
Althalus: Matka maailman ääriin

| Althalus: Matka maailman ääriin> The Redemption of Althalus |
| --- | --- |

Alkuperäisteos
Kirjailija:  David ja Leigh Eddings
Kieli:  englanti
Genre:  fantasia, seikkailu
Julkaistu:  2000
Suomennos
Suomentaja:  Pasi Punnonen
Kustantaja:  Karisto
Julkaistu:  2001
Ulkoasu:  kovakantinen
Sivumäärä:  907
ISBN:  951-23-4241-3
Löydä lisää kirjojaKirjallisuuden teemasivulta
Althalus: Matka maailman ääriin (engl. The Redemption of Althalus) on David ja Leigh Eddingsin vuonna 2000 kirjoittama itsenäinen fantasiaromaani. Kirjassa tapahtumapaikat kehittyvät vuosisatojenkin saatossa. Suomeksi teos ilmestyi vuonna 2001.
Kirjan päähenkilö on ammattivaras Althalus, jonka Dweia-niminen jumalatar palkkaa pelastamaan maailman ilkeältä Daeva-veljeltään ja tämän kätyriltä Ghendiltä.
Juoni

Onnettaren lempilapsi ja loistavat puheenlahjat omaava Althalus on alkanut menettää otteensa vanhoista taidoistaan eikä saalista juuri heru. Suurella vaivalla hän on yrittänyt ansaita elantonsa varastelemalla rikkaiksi sanottuja ihmisiä, mutta suunnitelmat kärsivät toistuvista takaiskuista.
Alakuloisena hän suuntaa matkansa pohjoiseen ja tapaa ystävänsä Nabjorin leirissä Ghend-nimisen miehen. Ghend pyytää Althalusta noutamaan Kirjan Talosta Maailman Ääreltä ja hän suostuu, vaikkei luotakaan Ghendiin.
Päästyään talolle Althalus löytää eräästä huoneesta puhuvan kissan, jolle hän antaa nimeksi Smaragdi. Kissa, joka myöhemmin paljastuu Dweia-jumalattareksi, ei päästä Althalusta pois Talosta vaan kahden ja puolen tuhannen vuoden ajan opettaa häntä lukemaan Kirjaa, josta Althalus oppii erilaisia maagisia taitoja.
Maailma ehtii ajan kuluessa muuttua huonompaan suuntaan. Dweia kertoo Ghendin olevan pahan jumalan Daevan palveluksessa, jonka tarkoituksensa on päästä maailman valtiaaksi. Althaluksen ja Dweian on löydettävät valitut ihmiset, joilla on tietty ominaisuus, jotta Daevan suunnitelmat voidaan estää heidän avullaan.
Antoinette Nana Djimou Ida

| Mitalit | Mitalit | Mitalit |  |
| --- | --- | --- | --- |
|  Nana Djimou Torinon sisäratojen EM-kisoissa 2009. |  Nana Djimou Torinon sisäratojen EM-kisoissa 2009. |  Nana Djimou Torinon sisäratojen EM-kisoissa 2009. |  |
Maa:   Ranska
Naisten yleisurheilu
| EM-kilpailut  | EM-kilpailut  | EM-kilpailut  |  |
|  Kultaa | Helsinki 2012 | seitsenottelu |  |
|  Kultaa | Zürich 2014 | seitsenottelu |  |
|  Hopeaa | Amsterdam 2016 | seitsenottelu |  |
| Sisäratojen EM-kilpailut  | Sisäratojen EM-kilpailut  | Sisäratojen EM-kilpailut  |  |
|  Kultaa | Pariisi 2011 | viisiottelu |  |
|  Kultaa | Göteborg 2013 | viisiottelu |  |
|  Pronssia | Torino 2009 | viisiottelu |  |
Antoinette Nana Djimou Ida (s. 2. elokuuta 1985 Douala, Kamerun) on ranskalainen moniottelija.
Nana Djimou Ida oli seitsenottelun neljäs alle 20-vuotiaiden MM-kisoissa 2004, viides alle 23-vuotiaiden EM-kilpailuissa 2005 ja 21:s Göteborgin EM-kisoissa 2006. Vuonna 2007 hän oli viisiottelun 11:s Birminghamin sisäratojen EM-kisoissa 4355 pisteellä ja seitsenottelun seitsemäs alle 23-vuotiaiden EM-kisoissa 5970 pisteellä, mutta keskeytti Osakan MM-kisoissa. Vuonna 2008 hän oli seitsenottelun 18:s Pekingin olympialaisissa 6055 pisteellä, ja seuraavana vuonna hän voitti viisiottelun pronssia Torinon sisäratojen EM-kisoissa 4618 pisteellä sekä sijoittui seitsenottelun seitsemänneksi Berliinin MM-kisoissa 6323 pisteellä.
Vuonna 2010 Nana Djimou oli viisiottelun viides Dohan sisäratojen MM-kisoissa 4618 pisteellä, mutta keskeytti Barcelonan EM-kisoissa. Ensimmäisen arvokisavoittonsa hän saavutti Pariisin sisäratojen EM-kisoissa 2011; viisiottelun kultaa tuli 4723 pisteellä. Daegun MM-kisoissa 2011 hän sijoittui kuudenneksi 6309 pisteellä. Hän voitti seitsenottelun Euroopan-mestaruuden Helsingissä 2012 ennätyspisteillään 6544. Lontoon olympialaisissa hän sijoittui neljänneksi ennätyspisteillään 6576.
Göteborgin sisäratojen EM-kilpailuissa 2013 Nana Djimou Ida voitti kultaa 4666 pisteellä. Hän oli kahdeksas saman vuoden Moskovan MM-kilpailuissa pistein 6326. Hän voitti seitsenottelun Euroopan-mestaruuden Zürichissä 2014 pistein 6551. Prahan sisäratojen EM-kilpailuissa 2015 hän sijoittui viidenneksi. Hän sai hopeaa Amsterdamin EM-kilpailuissa 2016 pistein 6458. Rio de Janeiron olympialaisissa hän sijoittui 11:nneksi, Lontoon MM-kilpailuissa 2016 16:nneksi ja Birminghamin MM-hallikilpailuissa 2018 12:nneksi.
Henkilökohtaiset ennätykset

Lähde: IAAF, Tilastopaja
| --- | --- |
 Ulkoradat 100 m: 11,78 (2008)  200 m: 24,36 (2011)  800 m: 2.15,22 (2014)  100 m aj: 12,96 (2012)  Korkeus: 183 (2011)  Pituus: 643 (2016)  Kuula: 16,17 (2016)  Keihäs: 57,27 (2012)  7-ottelu: 6576 (2012) :  Sisäradat 60 m: 7,51 (2011)  800 m: 2.18,09 (2011)  60 m aj: 8,11 (2010 & 2011)  Korkeus: 184 (2010)  Pituus: 644 (2009)  Kuula: 15,52 (2018)  5-ottelu: 4723 (2011, Ranskan ennätys)
Aiheesta muualla

Antoinette Nana Djimou Ida Kansainvälinen olympiakomitea. (englanniksi)
Antoinette Nana Djimou Ida Olympedia. (englanniksi)
Český Těšín

| Český Těšín |
| --- | --- |
 Český Těšín nähtynä Puolasta.
 lippu:  vaakuna
 Český Těšín
 Koordinaatit: 49°44′33″N, 18°37′0″E 
Valtio:  Tšekki
Lääni:  Määri-Sleesia
Piirikunta:  Karviná
Kaupunkioikeudet:  1920
Hallinto:  
 – Pormestari:  Vít Slováček
Pinta-ala:  
 – Kokonaispinta-ala:  33,8 km²
Korkeus:  270 m
Väkiluku (2020)  (arvio):  24 297
 – Väestötiheys:  718,8 as./km²
Aikavyöhyke:  UTC+1
 – Kesäaika:  UTC+2
 
 http://www.info.tesin.cz/ 
Infobox OKVirheellinen NIMI-arvo: 
Český Těšín (puol. Czeski Cieszyn) on kaupunki Tšekissä Määrin-Sleesian läänissä Karvinán piirikunnassa Olza-joen (tšek. Olše) varrella aivan Puolan rajalla. Kaupungissa asui vuoden 2020 arvion mukaan 24 297 asukasta, ja sen pinta-ala on 33,8 neliökilometriä. Kaupunki sijaitsee historiallisen Cieszynin Sleesian alueen sydämessä. Ennen vuoden 1920 rajanvetoa Puolan ja Tšekkoslovakian välillä kaupunki oli Teschenin eli nykyisen Cieszynin kaupungin joentakainen eteläinen esikaupunki. Suurin osa Tšekin puolalaisvähemmistöstä asuu kaupungissa tai sen lähistöllä. Kaupunki kuului lyhyen aikaa Puolaan vuoden 1938 Tšekkoslovakian jaon jälkeen, mutta palautettiin toisen maailmansodan päätyttyä Tšekkoslovakian yhteyteen (ks. Teschenin alue).
Aiheesta muualla

Kuvia tai muita tiedostoja aiheesta Český Těšín Wikimedia Commonsissa
Kaupungin kotisivut (tšekiksi) (englanniksi)
Warhammer-universumi

Warhammer on englantilaisen Games Workshop -pelivalmistajan kehittämä miniatyyripohjainen sotastrategiapeli. Pelinappuloina käytetään pieniä muovisia tai metallisia miniatyyrejä, jotka myydään osina pakkauksissaan ja jotka täytyy koota ja maalata itse.
Maailma > Warhammer Fantasy Battle

Mountains of Mourn sisaitsee Dark Landsien ja Kingdom of Indien välissä. Siellä asustaa Ogreja, Örkkejä, Goblineja ja Gnoblareita.
Athel Loren on metsä- tai salohaltioiden (englanniksi Wood Elves) ikivanha maaginen metsä, joka sijaitsee Empirista lounaaseen, Harmaiden vuorien (englanniksi Grey Mountains) alapuolella.
Lustria on sademetsä. Sitä kansoittaa yksi pelin armeijoista, liskomiehet (englanniksi Lizardmen). Lustria sijaitsee uuden maailman eteläosissa.
Ulthuan on saari, jota asuttavat suur- tai jalohaltiat (englanniksi High Elves). Ulthuan sijaitsee vanhan ja uuden maailman välissä.
Maailma > Warhammer 40,000

Warhammer 40.000 on tulevaisuuteen, noin vuoteen 40 000 sijoittuva maailma. Vuonna 40 000 ihmiskunta on levittäytynyt koko galaksiin ja on sulkeutunut, muukalaiskammoinen keisarikulttiin nojaava dystopia. Ihmiskunta on galaksia dominoiva laji, mutta käy jatkuvaa sotaa galaksin muita lajeja vastaan. Ihmiskunta on teknologisesti taantunut ja menettänyt suurimman osan tieteellisestä tiedostaan, mutta kykenee edelleen käyttämään korkeateknologisia muinaisjäänteitä hyväkseen.
Tärkeä osa universumia ovat psyykkiset voimat ja ylivalonnopeudella matkustaminen warp-ulottuvuutta käyttäen. Ulottuvuuden ja reaaliavaruuden välisten ominaisuuksien sekoittaminen toisaalta mahdollistaa valoa nopeamman matkustamisen, pitkän matkan kommunikaation sekä todellisuuteen vaikuttavat psyykkiset voimat, mutta toisaalta kaoottinen ulottuvuus on myös vaarallinen siellä elävien olioiden (ns. demonit) takia, jotka pyrkivät tunkeutumaan reaaliavaruuteen.
Eye of Terror on suunnaton repeämä Warpin ja reaaliavaruuden välillä, joka syntyi Eldarien ajatusten kerräännyttyä yhteen paikkaa ja luoden Slaaneshin, jonka syntymässä vapautunut energia synnytti Eye of Terrorin. Se on kaaokseen kääntyneen avaruusjalkaväen pakopaikka ja sen lähistöllä sijaitsevat mm. Cadia ja Ulthwé.
Maailma > Warhammer 40,000 > Eldarien Craftworldit

Iyaden on eldarien craftworld. Se oli ennen yksi suurimmista ja vahvimmista craftorldeista, mutta oli tuhoutua ankarassa taistelussa tyranideja vastaan ja nykyisin sen armeija koostuu lähinnä Wraithguardeista sekä -lordeista. Iyadenin eldarien haarniskat ovat keltasinisiä. Iyadenin symboli on Asuryanin, joka on phoenix lordeista vanhin ja viisain, alttari.
Ulthwé on Eldarien Craftworld. Ulthwén armeijassa on lukuisia warlockkeja sekä farseereitä, ja se onkin tunnettu psyykkisten voimien käytöstä taistelussa. Ulthwéssa tämän sanotaan johtuvan siitä, että maailman on suojauduttava kaaoksen hyökkäyksiltä. Muissa craftworldeissa kuitenkin väitetään, että Ulthwén psyykkiset voimat ovat lähtöisin Eye of Terrorista, jonka läheisyydessä maailma sijaitsee. Ulthwé oli yksi eldar Craftworld -sääntökirjassa esitellyistä viidestä vaihtoehtoisesta eldar-armeijasta. Ulthwé Strike Force esiteltiin ensi kertaa Eye of Terror -sääntökirjassa. Ulthwé oli merkittävä osapuoli Abaddon the Despoilerin kolmannentoista ristiretken myllerryksissä.  Ulthwén tunnus on Ishan silmä, joka kuvaa jumalatar Ishan eldarien vuoksi vuodattamia kyyneleitä. Ulthwén väri on musta, joka on eldarien väri surulle. Myös Ulthwén alukset ovat usein mustia.